Hafþór Ægir , Kári Steinn og Þórður í hópinn að nýju Í dag halda leikmenn meistaraflokks ÍA til Vestmannaeyja þar sem þeir mæta liði ÍBV í úrvalsdeildinni í kvöld . Ólafur Þórðarson þjálfari ÍA hefur gert þrjár breytingar á leikmannahóp sínum frá sigurleiknum við Breiðablik fyrir skömmu . Hafþór Ægir Vilhjálmsson , Kári Steinn Reynisson og Þórður Guðjónsson koma inn í hópinn á ný eftir að hafa glímt við meiðsli . Lið ÍA er nú í neðsta sæti deildarinnar með sex stig að loknum sjö umferðum og lið ÍBV er í næsta sæti þar fyrir ofan með sjö stig . Með sigri í kvöld kæmist lið ÍA því úr botnsætinu .